
	1.
	Likumprojekts (grozījumi)
 papildināt pantu ar 1.1 daļu šādā redakcijā:

"(11) Ja kapitālsabiedrībai saskaņā ar Ilgtspējas informācijas atklāšanas likumu ir pienākums sagatavot ilgtspējas ziņojumu un attiecīgajā gadījumā konsolidēto ilgtspējas ziņojumu, papildus šī panta pirmajā daļā noteiktajiem uzdevumiem revīzijas komitejai ir šādi uzdevumi:

1) uzraudzīt kapitālsabiedrības ilgtspējas ziņojuma un konsolidētā ilgtspējas ziņojuma (ja ir pienākums tādu sagatavot) sagatavošanas procesu, tostarp Ilgtspējas informācijas atklāšanas likumā noteikto prasību attiecībā uz ilgtspējas ziņojuma elektroniskās ziņošanas formātu ievērošanu, un procesu, kuru kapitālsabiedrība īsteno, lai  noteiktu, kāda ilgtspējas informācija (par vides faktoriem, sociālo tiesību un cilvēktiesību faktoriem un pārvaldības faktoriem) ir iekļaujama ilgtspējas ziņojumā saskaņā ar ilgtspējas ziņojuma apliecinājuma standartiem, kā arī sniegt kapitālsabiedrības padomei, bet, ja kapitālsabiedrībai nav padomes, tās akcionāru (dalībnieku) sapulcei priekšlikumus ilgtspējas ziņojuma un konsolidētā ilgtspējas ziņojuma (ja ir pienākums tādu sagatavot) integritātes un pilnības nodrošināšanai; 

2) uzraudzīt kapitālsabiedrības iekšējās kvalitātes kontroles, riska pārvaldības un iekšējās revīzijas  sistēmas darbības efektivitāti attiecībā uz ilgtspējas ziņojuma un konsolidētā ilgtspējas ziņojuma (ja ir pienākums tādu sagatavot) integritātes un pilnības nodrošināšanu, tostarp Ilgtspējas informācijas atklāšanas likumā noteiktās prasības par ilgtspējas ziņojuma elektroniskās ziņošanas formāta ievērošanu, un sniegt priekšlikumus attiecīgās sistēmas trūkumu novēršanai; 

3) uzraudzīt kapitālsabiedrības ilgtspējas ziņojuma un konsolidētā ilgtspējas ziņojuma (ja ir pienākums tādu sagatavot) apliecinājuma uzdevuma veikšanu. Lai uzraudzītu šajā punktā minētā apliecinājuma uzdevuma veikšanu, revīzijas komiteja ņem vērā arī Finanšu ministrijas (kā kompetentās iestādes saskaņā ar Revīzijas pakalpojumu likumu) veiktajā apliecinājuma pakalpojumu kvalitātes kontroles prasību ievērošanas pārbaudē (inspekcijā) izdarītos un Finanšu ministrijas tīmekļa vietnē publicētos konstatējumus un secinājumus par kapitālsabiedrības ieceltā zvērināta revidenta vai zvērinātu revidentu komercsabiedrības (turpmāk arī — zvērināts revidents) profesionālās darbības kvalitāti; 

4) pārbaudīt un uzraudzīt, vai kapitālsabiedrības ieceltais zvērināts revidents  vai attiecīgā gadījumā galvenais ilgtspējas partneris pirms ilgtspējas ziņojuma un konsolidētā ilgtspējas ziņojuma (ja ir pienākums tādu sagatavot) apliecinājuma uzdevuma uzsākšanas un tās veikšanas laikā ievēro:

a) Revīzijas pakalpojumu likumā noteiktās neatkarības, objektivitātes, konfidencialitātes, darba organizācijas prasības un ilgtspējas ziņojuma apliecinājuma uzdevuma izpildes prasības;

b) Regulas Nr. 537/2014 5. pantā noteiktās prasības attiecībā uz aizliegumu sniegt ar revīziju nesaistītus pakalpojumus, kā arī Revīzijas pakalpojumu likumā noteiktos izņēmumus ar revīziju nesaistītu pakalpojumu sniegšanā, šo pakalpojumu maksas ierobežojuma prasības un nosacījumus arī maksas ierobežojuma atbrīvojuma gadījumā; 

c) Regulas Nr. 537/2014 6. panta noteikumus par sagatavošanos minētā ilgtspējas ziņojuma apliecinājuma uzdevuma veikšanai un neatkarības apdraudējuma novērtēšanu;

d) Regulas Nr. 537/2014 7. panta prasības attiecībā uz pienākumu un atbilstoši šā panta un Revīzijas pakalpojumu likuma 33. panta prasībām informēt kapitālsabiedrības pārvaldes institūciju un attiecīgajā gadījumā ziņot tiesībsargājošajām iestādēm par kapitālsabiedrības pārkāpumiem.

5) informēt kapitālsabiedrības padomi, bet, ja kapitālsabiedrībai nav padomes, tās akcionāru (dalībnieku) sapulci par ilgtspējas ziņojuma un konsolidētā ilgtspējas ziņojuma (ja ir pienākums tādu sagatavot) apliecinājuma uzdevuma rezultātiem un sniegt viedokli par to, kā šī apliecinājuma uzdevuma veikšana ir veicinājusi kapitālsabiedrības sagatavotā gada pārskata, konsolidētā gada pārskata, ilgtspējas ziņojuma un konsolidētā ilgtspējas ziņojuma integritāti un pilnību, kā arī informēt par to, kāda ir bijusi revīzijas komitejas nozīme minētajā procesā;"
	Priekšlikums
Likumprojekta 4.pants paredz papildināt Finanšu instrumentu tirgus likuma 55.3 pantu ar jaunu 1.1 daļu, kuras 4.punktā ir noteikts, ka, ja kapitālsabiedrībai saskaņā ar Ilgtspējas informācijas atklāšanas likumu ir pienākums sagatavot ilgtspējas ziņojumu un attiecīgajā gadījumā konsolidēto ilgtspējas ziņojumu, papildus šī panta pirmajā daļā noteiktajiem uzdevumiem revīzijas komitejai ir uzdevums pārbaudīt un uzraudzīt vai galvenais ilgtspējas partneris ievēro 4.punkta apakšpunktos noteiktās prasības. LZRA vērš ministrijas uzmanību uz to, ka likumprojektā “Grozījumi Revīzijas pakalpojumu likumā” 23 – TA 3278, netiek lietots termins “galvenais ilgtspējas partneris”, bet gan tiek lietots termins “galvenais ilgtspējas revidents”. Lai nodrošinātu vienveidīgu terminoloģijas lietojumu, LZRA ierosina  likumprojekta 4.pantā iekļautajā Finanšu instrumentu tirgus likuma 55.3 panta ar jaunās 1.1 daļas 4.punktā vārdus “galvenais ilgtspējas partneris” aizstāt ar vārdiem “galvenais ilgtspējas revidents”.
Piedāvātā redakcija
-
	Anete Dupkeviča (LZRA)

	2.
	Likumprojekts (grozījumi)
 papildināt piekto daļu pēc vārdiem "revidenta ziņojumu" ar vārdiem "un apliecinājuma ziņojumu par ilgtspējas ziņojumu vai konsolidēto ilgtspējas ziņojumu, kas sagatavots saskaņā ar Ilgtspējas informācijas atklāšanas likumu,";
 
	Priekšlikums
Likumprojekta  8.pants paredz papildināt Finanšu instrumentu tirgus likuma 56.panta piekto daļu pēc vārdiem "revidenta ziņojumu" ar vārdiem "un apliecinājuma ziņojumu par ilgtspējas ziņojumu vai konsolidēto ilgtspējas ziņojumu, kas sagatavots saskaņā ar Ilgtspējas informācijas atklāšanas likumu,". Kā redzams no likumprojekta “Grozījumi Revīzijas pakalpojumu likumā” 23 – TA 3278, revidenta ziņojums un apliecinājuma ziņojums par ilgtspējas ziņojumu tiek sagatavoti saskaņā ar Revīzijas pakalpojuma likumu. Savukārt likumprojekta iepriekšējie panti jau noteic, ka gadījumos, kad jāsagatavo ilgtspējas ziņojums vai konsolidētais ilgtspējas ziņojums, tas ir jāgatavo saskaņā ar Ilgtspējas informācijas atklāšanas likumu. Ņemot vērā minēto, LZRA ierosina normas skaidrībai svītrot Finanšu instrumentu tirgus likuma 56.panta piektās daļas papildinājumā vārdus “, kas sagatavots saskaņā ar Ilgtspējas informācijas atklāšanas likumu,”.
Piedāvātā redakcija
-
	Anete Dupkeviča (LZRA)



